Só lyk gemiddelde salaris in SA nou | Netwerk24
’n Twaalfjarige gestremde meisie van Bela-Bela (Warmbad) in Limpopo is glo deur haar ma met ’n tou aan ’n stoel vasgebind.
Kumba klim 4% ná goeie nuus oor wins
Kumba, die maatskappy wat ystererts in die Noord-Kaap ontgin, se aandeleprys het Donderdagoggend met ’n stewige 4% op die JSE geklim.
Netflix is besig om intekenare te verloor in sy grootste mark, Amerika.
Deur Hanlie Stadler 25 Junie 2019 14:14
Die gemiddelde salaris wat Suid-Afrikaners verdien, het die afgelope kwartaal gedaal.
Die gemiddelde salaris in Suid-Afrika is meer as R20 000 per maand in die formele sektor. Foto: Getty Images
Dis egter nie té verrassend nie, omdat heelwat meer mense in die laaste kwartaal van die jaar bonusse kry as in die eerste kwartaal van die nuwe jaar.
As jy nou maandeliks meer as R20 855 verdien, het jy ’n bogemiddelde salaris.
Dié bedrag is die gemiddelde salaris in Februarie 2019 wat die 10,174 miljoen mense in die formele sektor verdien het, volgens Statistieke Suid-Afrika (SSA) se kwartaallikse indiensnemingspeiling (QES) vir die eerste kwartaal van 2019.
Die gemiddelde salaris van R20 855 sluit wel oortyd en bonusse in. Dis 3,8% hoër as in Februarie 2018, maar 1,9% minder as in November 2018.
Werknemers se totale bruto verdienste – wat pensioenfondsbydraes en ander werknemervoordele insluit – het op ’n kwartaalgrondslag met 5,6% tot net meer as R688 miljard in Maart gedaal. Dit was wel 3,7% hoër as ’n jaar gelede.
Die daling in verdienste, selfs al is meer mense in diens, beteken die poste wat verlore is, was beter betaalde poste as dié wat wel geskep is.
Siphamandla Mkhwanazi, FNB-ekonoom, sê die feit dat salarisse op ’n jaargrondslag met minder as die inflasiekoers (wat in Februarie 4,1% beloop het) gestyg het, beteken salaristrekkers se koopkrag daal.
“Dis veral kommerwekkend in die lig van die groter belastinglas wat vir vanjaar voorsien word weens fiskale sleur. Ons verwag dus dat die druk op huishoudings se besteebare inkomste sal voortduur, wat niks goeds vir algehele huishoudelike verbruik op kort tot mediumtermyn voorspel nie.”
Huishoudings kan wel in Julie ’n bietjie verligting verwag wanneer die petrolprys met nagenoeg 90c per liter gaan daal, en heelwat ekonome begin ook voorspel dat die Reserwebank middel Julie die rentekoers gaan verlaag.
LEES OOK: Petrolprys: Só lyk syfers vir Julie nou
Aan die ander kant is daar groot kommer dat die styging in mieliepryse kospryse weer gaan opdruk oor die volgende paar maande.
LEES OOK: Skok oor kospryse op pad: Hier is die redes
Meer oor: Werk | Statistieke Suid-Afrika | Salaris | Qes1901
Goeie nuus oor werkskepping verras
Is jy jonk? Soek jy werk? Probeer dié 3 opsies
‘Sagte’ vaardighede help jong mense werk kry
Soek jy werk? Hiér stel firmas nog mense aan
Gold Mining 1997,51 (1144)
Top 40 51565,16 (-39287)
All Share 57636 (-41671)
Resource 10 46379,94 (-9014)
Financial and Industrial 30 77165,34 (-80113)
ZAR/AUD 9,85 (-3)
ZAR/EUR 15,75 (-2)
ZAR/GBP 17,5 (-7)
ZAR/USD 14,02 (0)
Gold 1420,7 (1684)
Palladium 1530,09 (490)
Platinum 851,1 (1270)
Silver 16,09 (48)